Ποιητική Έδδα

Η Ποιητική Έδδα (den poetiske Edda) είναι συλλογή αρχαίων Σκανδιναβικών ποιημάτων από το ισλανδικό μεσαιωνικό χειρόγραφο Codex Regius. Υπό ευρύτερη έννοια η Ποιητική Έδδα περιλαμβάνει και έναν αριθμό παρόμοιων ποιημάτων από άλλα χειρόγραφα. Μαζί με την Έδδα του Σνόρρι, η Ποιητική Έδδα είναι η σημαντικότερη πηγή που έχουμε για τη Σκανδιναβική μυθολογία και τους θρύλους των Γερμανικών ηρώων.

Ο Codex Regius γράφτηκε το 13ο αιώνα αν και δεν είναι γνωστό που βρισκόταν μέχρι να φτάσει το 1643 στα χέρια του Μπρινγιόλφουρ Σβέινσσον (Brynjólfur Sveinsson), τότε επισκόπου του Σκάλχολτ (Skálholt). Ο επίσκοπος έστειλε τον Codex Regius ως δώρο στον Δανό βασιλιά. Τοποθετήθηκε στη Βασιλική Βιβλιοθήκη στην Κοπεγχάγη μέχρι το 1971, οπότε και επεστράφη στην Ισλανδία.

Μορφή
Τα ποιήματα της Έδδα είναι συντεθεμένα σε παρηχητικό στίχο. Η γλώσσα τους είναι συνήθως καθαρή και σχετικά λιτή.

Συγγραφέας
Όπως το μεγαλύτερο μέρος της πρώιμης ποίησης, τα ποιήματα της Έδδα ήταν προφορικά, περνώντας από στόμα σε στόμα και από αφηγητή σε αφηγητή επί αιώνες. Κανένα από τα ποιήματα δεν αποδίδεται σε συγκεκριμένο συγγραφέα -αν και μερικά από αυτά έχουν ιδιαίτερα ατομικά χαρακτηριστικά γραφής- και έτσι είναι πιθανό να ήταν δουλειά συγκεκριμένων ποιητών. Υπάρχουν εικασίες από μελετητές για υποθετικούς συγγραφείς, οι οποίες όμως δεν φτάνουν ποτέ σε αποδεκτά συμπεράσματα.

Χρονολογία σύνθεσης
Η χρονολόγηση των ποιημάτων έχει γίνει πηγή ακαδημαϊκών συζητήσεων, όμως δεν έχουν εξαχθεί ασφαλή συμπεράσματα.

Η χρονολόγηση έγκειται στη εξέταση ιστορικών χαρακτήρων που εμφανίζονται στο έργο, στη χρονολόγηση των χειρογράφων καθώς και στην εξέταση της τοποθεσίας σύνθεσης του κάθε ποιήματος ξεχωριστά. Παραδείγματος χάριν ένα από τα ποιήματα της Έντα που φαίνεται από τον τίτλο του και από εσωτερικά στοιχεία να έχει συντεθεί στη Γροιλανδία δεν θα μπορούσε να τοποθετηθεί χρονολογικά νωρίτερα από το 985, καθώς μέχρι τότε δεν υπήρχαν Σκανδιναβοί στη Γροιλανδία.

Τοποθεσία συγγραφής
Το πρόβλημα χρονολόγησης των ποιημάτων είναι συνδεδεμένο με το πρόβλημα εξεύρεσης της τοποθεσίας σύνθεσής τους. Αφού η Ισλανδία δεν είχε αποικιστεί μέχρι το 870, οτιδήποτε έχει συντεθεί πριν τη χρονιά εκείνη έχει υποχρεωτικά συντεθεί κάπου αλλού, πιθανότατα στη Νορβηγία. Τα νεώτερα ποιήματα ωστόσο είναι πιο πιθανό να έχουν Ισλανδική καταγωγή.

Διάφοροι ακαδημαϊκοί έχουν προσπαθήσει να εντοπίσουν συγκεκριμένα ποιήματα εξετάζοντας τη γεωγραφία, τη χλωρίδα και την πανίδα στην οποία αναφέρονται. Αυτή η προσέγγιση συνήθως δεν αποδίδει ακλόνητα συμπεράσματα.

Στα πρόσφατα χρόνια οι ακαδημαϊκοί τείνουν να αποφεύγουν τέτοιου είδους επιχειρηματολογίες θεωρώντας τις βασικά άκαρπες και συχνά βασισμένες σε σωβινιστικές ιδέες.

Δείτε επισης
Έντα
Νεώτερη Έντα

 Παραπομπές 

 Πηγές 

 Anderson, Rasmus B. (1876). Norse Mythology: Myths of the Eddas. Chicago: S. C. Griggs and company; London: Trubner & co. Reprinted 2003, Honolulu: University Press of the Pacific. ISBN 1410205282
 Árni Björnsson (Ed.). (1975). Snorra-Edda. Reykjavík. Iðunn.
 Ásgeir Blöndal Magnússson (1989). Íslensk orðsifjabók, Reykjavík.
 Lindow, John (2001). Norse Mythology: A Guide to the Gods, Heroes, Rituals, and Beliefs. Oxford: Oxford University Press. ISBN 0195153820.
 Orchard, Andy (1997). Cassell's Dictionary of Norse Myth and Legend. London: Cassell. ISBN 0304363855.
 Ólafur Briem (Ed.). (1985). Eddukvæði. Reykjavík: Skálholt.

Κατηγορία:Παλαιά σκανδιναβική λογοτεχνία
Κατηγορία:Γερμανική μυθολογία
Κατηγορία:Ισλανδική λογοτεχνία
Κατηγορία:Έπη